AJD พุ่ง 5.32% สูงสุดในรอบกว่า 1 ปี รับกำไร Q2/59 โตแกร่ง
AJD พุ่ง 5.32% สูงสุดในรอบกว่า 1 ปี รับกำไร Q2/59 โตแกร่ง ล่าสุด เวลา 15.09 น. อยู่ที่ระดับ 1.98 บาท บวก 0.10 บาท หรือ 5.32% สูงสุด 2.00 บาท ต่ำสุด 1.88 บาท ด้วยมูลค่าซื้อขาย 401.88 ล้านบาท ด้าน บล.เคทีบี (ประเทศไทย) แนะ “ซื้อเก็งกำไร”
15 ส.ค. 2559

ผู้สื่อข่าวรายงานว่าราคาหุ้น บริษัท คราวน์ เทค แอดวานซ์ จำกัด (มหาชน) หรือ AJD ณ เวลา 15.09 น. อยู่ที่ระดับ 1.98 บาท บวก 0.10 บาท หรือ 5.32% สูงสุด 2.00 บาท ต่ำสุด 1.88 บาท ด้วยมูลค่าซื้อขาย 401.88 ล้านบาทขณะที่ดัชนีตลาดหุ้นไทยโดยรวมบวก 0.24%

โดยราคาหุ้นปรับตัวขึ้นแรงสุดในรอบ 1 ปี 4 เดือน นับตั้งแต่ราคาปิดอยู่ที่ระดับ 2.81 บาท เมื่อวันที่ 12 มี.ค.58 หลังจากที่บริษัทประกาศผลประกอบการไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 126.59 ล้านบาท เพิ่มขึ้น 1706% จากช่วงเดียวกันของปีก่อน
ด้าน บล.เคทีบี (ประเทศไทย) ระบุในบทวิเคราะห์ (15 ส.ค.) แนะนำ ซื้อเก็งกำไร โดยให้แนวรับที่ 1.80-1.84 บาทแนวต้านที่ 1.98-2.08 // 2.18 บาท กราฟที่แสดงปัจจุบันราคาขึ้นมาพอสมควรแล้ว แต่การขึ้นต่อนั้น เชื่อว่าจะสามารถเกิดขึ้นได้ด้วยปริมาณการซื้อขายที่ค่อยๆ เพิ่มขึ้นอย่างน่าสนใจ อีกทั้งราคาเบรก High เดิม (1.84) และระยะกลางโครงสร้างเปลี่ยนไปในทางที่ดีขึ้น